### NN 25/2015 (6.3.2015.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

535

Na osnovi članka 87. stavka 1. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 18. Statuta Hrvatskog zavoda za zdravstveno osiguranje (»Narodne novine« broj 18/09., 33/10, 8/11. 18/13. i 1/14.) Upravno vijeće Hrvatskog zavoda za zdravstveno osiguranje na 79. sjednici održanoj 2. ožujka 2015. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« 156/13., 11/14., 12/14., 34/14., 54/14., 66/14., 74/14., 106/14., 133/14. i 157/14.) u članku 63. stavku 2. u Tablici »DTP I. razina – postupci za koje nije potrebna dodatna oprema i/ili dodatna edukacija« iza šifre OM099 dodaje se nova šifra sa sljedećim podacima:

»

|  |  |  |  |
| --- | --- | --- | --- |
| OM097 | Revizija lijekova za osiguranu osobu stariju od 65 godina koja koristi 3 i više lijekova na recept2 | P | 1,00 |

«.

Ispod tablice iza teksta pod oznakom »\*\*« dodaje se oznaka »2« sa sljedećim podacima:

»2 do 48 puta tijekom kalendarske godine ne uračunava se u maksimalno utvrđen iznos novčanih sredstva za plaćanje po DTP-u, a nakon toga se uračunava u maksimalno utvrđeni iznos novčanih sredstva za plaćanje po DTP-u«.

Članak 2.

U članku 81. stavku 1. ispod Tablice 1.4. »Godišnja vrijednost standardnog tima za djelatnost dentalne zdravstvene zaštite (polivalentne)« tekst pod oznakom »\*« mijenja se i glasi:

»\*na svakih 7 članova skupne prakse mogu se ostvariti sredstva za dodatnog doktora dentalne medicine u maksimalnom iznosu od 156.129,79 kuna pod uvjetom da timovi za koje se ugovara dodatni doktor dentalne medicine imaju 80% izvršenja po kriteriju kvalitete (QI) za svaki novi predani zahtjev kao i prilikom kontrole koja se provodi svakih 6 mjeseci.«

Članak 3.

U članku 96.b u stavku 4. iza teksta: »dom zdravlja« dodaje se tekst: »i privatni zdravstveni radnik«.

Članak 4.

U članku 99. stavci 1. i 2. mijenjaju se i glase:

»(1) Cijene zdravstvene usluge za specijalističko-konzilijarnu zdravstvenu zaštitu utvrđuju se primjenom plaćanja po dijagnostičko-terapijskim postupcima, te osnovom troškova za utrošene lijekove kod provedenih postupaka, a prema cijenama lijekova ostvarenih osnovom provedenog javnog nadmetanja za nabavu lijekova, ali najviše do cijena lijekova utvrđenih ugovorima o financiranju lijekova sklopljenih između Zavoda i nositelja odobrenja za stavljanje lijeka u promet u Republici Hrvatskoj (u daljnjem tekstu: Ugovor o financiranju lijekova), odnosno do cijena lijekova utvrđenih Odlukom o utvrđivanju posebno skupih lijekova/Osnovnom listom lijekova/Dopunskom listom lijekova koju pokriva obvezno zdravstveno osiguranje, te prema cijenama potrošnog materijala primijenjenog u liječenju osigurane osobe kao i primjenom plaćanja postupaka utvrđenih Popisa postupaka i utvrđene cijene boda za dentalnu tehniku.

(2) Vrijednost boda za dentalnu tehniku, cijena dnevnog smještaja u bolničkim zdravstvenim ustanovama i cijena vezana uz dobrovoljno davalaštvo krvi utvrđuju se u tablici 2.1. kako slijedi:

Tablica 2.1. Vrijednost boda za dentalnu tehniku, dnevni smještaj u bolničkim zdravstvenim ustanovama i dobrovoljno davalaštvo krvi

|  |  |  |  |  |
| --- | --- | --- | --- | --- |
| Red. broj | VRSTA ZDRAVSTVENE ZAŠTITE | Vrijednost boda u kunama | Dnevni smještaj u kunama | Cijena vrećice krvi /postupka u kunama |
| 0 | 1 | 2 | 3 | 4 |
| 1. | Dentalna tehnika\* | 7,46 |  |  |
| 2. | Specijalističko-konzilijarna zdravstvena zaštita – dnevni smještaj |  |  |  |
| 2.1. | Specijalističko-konzilijarna zdravstvena zaštita u bolničkim zdravstvenim ustanovama za liječenje bolesnika oboljelih od akutnih bolesti – KBC, KB, Klinike |  | 79,90 |  |
| 2.2. | Specijalističko-konzilijarna zdravstvena zaštita u bolničkim zdravstvenim ustanovama za liječenje bolesnika oboljelih od akutnih bolesti – Opće bolnice |  | 79,90 |  |
| 2.3. | Specijalističko-konzilijarna zdravstvena zaštita u bolničkim zdravstvenim ustanovama za dugotrajno liječenje i liječenje palijativnom skrbi te liječenje bolesnika oboljelih od kroničnih bolesti |  | 79,90 |  |
| 3. | Dobrovoljno davalaštvo krvi (vrećica) |  |  | 69,90 |
| 4. | NAT testiranje\*\* |  |  | 131,69 |

\* za postupke koje provode dentalni tehničari

\*\* provodi Hrvatski zavod za transfuzijsku medicinu«.

Tablice 2.2., 2.3., 2.3.1. i 2.4, brišu se.

Iza stavka 2. dodaju se novi stavci 3. i 4. koji glase:

»(3) Dijagnostičko-terapijski postupci za specijalističko-konzilijarnu zdravstvenu zaštitu i koeficijenti za dijagnostičko-terapijske skupine utvrđeni su u tablici 2.2. koja je u privitku ove Odluke i čini njezin sastavni dio.

(4) Osnovna vrijednost kojom se množe koeficijenti utvrđeni u Tablici 2.2 iz stavka 2. ovog članka utvrđuje se posebnom Odlukom Upravnog vijeća Zavoda.«

Članak 5.

Članak 101. mijenja se i glasi:

»Cijene zdravstvenih usluga utvrđuju se za:

– bolničku zdravstvenu zaštitu bolesnika oboljelih od akutnih bolesti primjenom dijagnostičko-terapijske skupine (DTS) iz Tablice 3.1. iz članka 102. stavka 1. ove Odluke u koje se razvrstavaju bolesnici koji imaju sličnu bolničku potrošnju i slične kliničke osobitosti i osnovne vrijednosti koeficijenta 1,00 utvrđene u skladu s člankom 102. stavkom 2. ove Odluke.

– bolničku zdravstvenu zaštitu bolesnika koja se provodi dugotrajnim liječenjem, palijativnom skrbi kao i za bolničku zdravstvenu zaštitu bolesnika oboljelih od kroničnih bolesti primjenom utvrđenog koeficijenta za dan bolničkog liječenja iz Tablice 3.3. iz članak 104. stavka 1. ove Odluke i osnovne vrijednosti koeficijenta 1,00 utvrđene za osigurane osobe Zavoda u skladu s člankom 104. stavkom 2. ove Odluke

– fizikalnu medicinu i rehabilitaciju u specijalnim bolnicama i lječilištima primjenom utvrđenog koeficijenta za dan bolničkog liječenja iz Tablice 3.3. iz članka 104. stavka 1. ove Odluke i osnovne vrijednosti koeficijenta 1,00 utvrđene za osigurane osobe Zavoda u skladu s člankom 104. stavkom 2. ove Odluke

– posebno skupe lijekove primijenjene u vrijeme bolničkog liječenja osiguranih osoba u skladu s cijenama iz ugovora o financiranju lijekova, odnosno Odlukom o utvrđivanju posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje«

Članak 6.

Članak 103. briše se.

Članak 7.

Članak 104. mijenja se i glasi:

»(1) Koeficijenti po danu bolničkog liječenja bolesnika dugotrajnim liječenjem i palijativnom skrbi, liječenja bolesnika oboljelih od kroničnih bolesti u bolničkim zdravstvenim ustanovama, kao i liječenja fizikalnom medicinom i rehabilitacijom u specijalnim bolnicama i lječilištima i koeficijenti po danu liječenja u općem stacionaru doma zdravlja utvrđeni su u Tablici 3.3 kako slijedi:

Tablica 3.3. Dan bolničkog liječenja

|  |  |  |  |  |  |  |  |
| --- | --- | --- | --- | --- | --- | --- | --- |
| R.b. | Šifra | Naziv DBL-a | Kriterij – djelatnost | Kriterij – dijagnoza/ stanje | Uvjeti | Koeficijent | Cijena u kunama\* |
| 1 | 2 | 3 | 4 | 5 | 6 | 7 | 8 |
| 1. |  | Dugotrajno liječenje i palijativna skrb |  |  |  |  |  |
| 1.1. | DBL01 | Dugotrajno liječenje – uobičajena skrb | 3200000 |  |  | 2,99 | 1.196,00 |
| 1.2. | DBL19 | Dugotrajno liječenje – pojačana skrb | 3200000 | Kod zbrinjavanja osiguranih osoba u komi, sa sistemskim i ostalim teškim infekcijama, opsežnim dekubitalnim ranama, teškom gangrenom i/ili terminalnom fazom zatajenja organa. | Može se zaračunati najduže 30 dana. U slučaju bolničkog zbrinjavanja duljeg od 30 dana, od 31. dana na dalje može se obračunati Dugotrajno liječenje – uobičajena skrb (DBL01) | 5,08 | 2.032,00 |
| 1.3. | DBL18 | Dugotrajno liječenje bolesnika ili liječenje bolesnika oboljelih od kroničnih bolesti, ovisnih o trajnoj mehaničkoj ventilaciji | 3200000, 3940000, 3950000 |  |  | 10,17 | 4.068,00 |
| 1.4. | DBL20 | Palijativna skrb | 3960000 |  | Može se zaračunati za bolničko zbrinjavanje u trajanju najdulje do 14 dana. U slučaju bolničkog zbrinjavanja trajanja duljeg od 14 dana obračunava se do kraja bolničkog zbrinjavanja Dugotrajno liječenje – pojačana skrb (DBL19) | 6,60 | 2.640,00 |
| 2. |  | Liječenje bolesnika oboljelih od kroničnih bolesti |  |  |  |  |  |
| 2.1. | DBL02 | Kronične duševne bolesti | 3910000 |  |  | 2,63 | 1.052,00 |
| 2.1.1. | DBL21 | Kronične duševne bolesti – vikend terapijski otpust | 3910000 |  |  | 1,75 | 700,00 |
| 2.2. | DBL03 | Kronične dječje bolesti | 3940000 |  |  | 5,20 | 2.080,00 |
| 2.3. | DBL04 | Kronične plućne bolesti | 3950000 |  |  | 3,76 | 1.504,00 |
| 3. |  | Fizikalna medicina i rehabilitacija u specijalnim bolnicama i lječilištima | 3920000 |  |  |  |  |
| 3.1. | DBL07 | Rehabilitacija nakon amputacije |  | Z89 |  | 3,88 | 1.552,00 |
| 3.2. | DBL08 | Kardiovaskularna rehabilitacija |  | I21, Z95 |  | 5,75 | 2.300,00 |
| 3.3. | DBL09 | Reumatološka rehabilitacija |  | M05, M06.8, M07, M08, M45 |  | 3,57 | 1.428,00 |
| 3.4.1. | DBL13 | Spinalna rehabilitacija početna |  | G82, G95.2, S12, S22.0, S32 |  | 5,35 | 2.140,00 |
| 3.4.2. | DBL14 | Spinalna rehabilitacija održavajuća |  |  |  | 3,81 | 1.524,00 |
| 3.5.1. | DBL15 | Kranicerebralna rehabilitacija početna |  | G81, R40.2, G35 |  | 5,83 | 2.332,00 |
| 3.5.2. | DBL16 | Kraniocerebralna rehabilitacija održavajuća |  |  |  | 4,16 | 1.664,00 |
| 3.6. | DBL10 | Ostalo |  | S72, S82, M96.9, Z96.6, M41, M23, J44, J45, G12.2, G36, G60, G61, G63.3, G71.0, G80 |  | 3,53 | 1.412,00 |
| 3.7. | DBL22 | Smještaj u specijalnim bolnicama i lječilištima |  |  | Zaračunava se umjesto: DBL07, DBL09, DBL14, DBL16, DBL10 u slučajevima kada se fizikalna terapija ne provodi | 1,72 | 688,00 |
| 4. |  | Opći stacionar u domu zdravlja i smještaj roditelja uz dijete |  |  |  |  |  |
| 4.1. | DBL11 | Opći stacionar u domu zdravlja | 2800000 |  |  | 3,76 | 1.504,00 |
| 4.2. | DBL12 | Smještaj i prehrana jednog roditelja uz dijete |  |  |  | 1,72 | 688,00 |
| 4.3. | DBL17 | Dnevni smještaj jednog roditelja uz dijete |  |  |  | 0,42 | 168,00 |

\*cijena obračunata osnovom vrijednosti koeficijenta za dan bolničkog liječenja iz stupca 8. koju Zavod plaća za bolničku zdravstvenu zaštitu osiguranih osoba Zavoda umanjuje se za 75,00%

(2) Osnovna vrijednost kojom se množe koeficijenti utvrđeni u tablici 3.3. iz stavka 1. ovog članka utvrđuje se posebnom Odlukom Upravnog vijeća Zavoda.«

Članak 8.

Ova Odluka objavljuje se u »Narodnim novinama«, a stupa na snagu 1. travnja 2015. godine.

Klasa: 025-04/15-01/58

Urbroj: 338-01-01-15-01

Zagreb, 2. ožujka 2015.

Predsjednik
Upravnog vijeća Hrvatskog zavoda za zdravstveno osiguranje
prof. dr. sc. Marko Duvnjak, dr. med., v. r.

[**Tablica 2.2. Cijene dijagnostičko-terapijskih postupaka – DTP – specijalističko-konzilijarna zdravstvena zaštita**](dodatni/435062.pdf)

25 06.03.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

25 06.03.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

25 06.03.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

25 06.03.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

25 06.03.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja